Naslednji koraki
44 Individualna ali kolektivna UI
Ključno vprašanje UI prihodnosti bi se lahko glasilo: za koga dela UI?
Ko uporabljate orodje, ki naj bi vam prineslo koristi pri poučevanju/učenju, pričakujete, da bo tudi zares tako. Toda, ali morda obstaja razlog, zaradi katerega si to orodje v resnici prizadeva za optimizacijo neke veliko bolj kompleksne funkcije, kot je izpolnitev vaših potreb? In če da, ali je to sploh pomembno, saj ob tem tudi vi sami dobite pričakovan rezultat? Poglejmo podrobneje.
Seveda je v primeru, ko UI ustvari zasebno podjetje, smiselno razumeti, kakšen je njihov poslovni model, saj boste le tako lahko razumeli, za koga v resnici delajo: če gre za programsko opremo, ki jo bodo enkrat kupili starši, bodo ti morali prepričati tudi druge starše, da se bodo zanjo zanimali. Če gre za šole, učitelje ali vlade, bodo argumenti drugačni, prav tako pa tudi programska oprema.
Ne smemo pozabiti, da pri programski opremi UI, ki temelji na strojnem učenju, učenje poteka glede na objektivno funkcijo: nevronsko mrežo je mogoče naučiti, da zmanjša čas učenja za učenca, da izboljša rezultate testa, ali za kombinacijo obeh dejavnikov.
V mnogih primerih učenje poteka v družbenem okolju in priporočila UI pri tem vplivajo ne le na posameznika, temveč tudi na druge posameznike ter na skupino kot celoto.
Za ponazoritev si oglejmo, kako deluje priljubljeni sistem Waze.
Waze
Waze je aplikacija, ki se uporablja za pomoč voznikom pri iskanju poti: gre torej za navigacijski sistem. Vendar ima Waze tudi veliko značilnosti družbenega omrežja, saj veliko podatkov, ki jih uporablja za analizo prometnih razmer, ne prihaja iz uradnih virov odprtih podatkov ali kamer, temveč od samih uporabnikov. Po podatkih podjetja Waze aplikacijo vsak mesec uporablja nič več in nič manj kot 150 milijonov ljudi1.
Za tiste, ki je ne uporabljajo, je tukaj preprost povzetek njenega delovanja.
Ste na poti v službo. Kot vsak dan. Svojo pot poznate, vendar boste kljub temu uporabili Waze. Tako kot velik del voznikov okoli vas. Na zemljevidu boste našli izračunano pot, ki vas bo pripeljala tja, kamor želite, pa tudi elemente, kot je predvideni čas prihoda, ki se posodablja vsakih nekaj minut, ko se spreminjajo prometne razmere na mestu, kjer ste, in po območjih, ki jih boste obiskali na poti. Prav tako vas lahko obvesti, da je na 260 m na cesti objekt, na 1 km prometna nesreča, na 3 km zastoj. Glede na te posodobitve lahko sistem predlaga alternativno pot, ki vam bo prihranila 7 minut…
Za delovanje sistema morado vozniki vnašati informacije in prek sistema opozarjali druge uporabnike aplikacije, da se tam, kjer ste, npr. na cestišču nahaja žival ali da je bil predmet že odstranjen iz cestišča.
Kako v tem primeru deluje UI?
UI je prisotna pri izračunavanju pričakovanih časov, poti itd. To pomeni, da se upoštevajo statične informacije (razdalje) in tudi dinamične informacije (hitrosti avtomobilov). Waze uporablja tudi zgodovino posameznega uporabnika, saj upošteva individualne vzorce vožnje2.
Ve tudi, ali so semaforji sinhronizirani v vašo korist ali ne.
To pa še ni vse: ko uporabnik vnese informacije o nečem novem, kako jih sistem upošteva? Recimo, če opozorim, da je cesta zaprta, kaj naj bi se zgodilo? Človek lahko preveri stanje (ali drugi uporabniki trdijo enako?), uporabil model, ki mu pove, kako zanesljive so informacije določenega uporabnika, preveri, ali je uporabnik, ki je poslal obvestilo, zares obtičal itn. UI počne enako.
Ko sistem zazna zastoj na običajni poti, uporabnika pošlje na drugo pot. Toda kako lahko sistem ve, da zastoj predstavlja težavo, ali da se je sprostil, če tja ne pošlje nobenega voznika, da bi to preveril? Uporabniki, ki so že obtičali, ne morejo potrditi teh informacij. Zato mora sistem poslati nekaj voznikov v zastoj, da ugotovi, ali je problem rešen.
Nekaj etičnih pomislekov
- V zvezi s tem obstaja več etičnih pomislekov: Waze ve veliko o vas. Kje živite in delate, vaša priljubljena mesta za ustavljanje, vaše navade. Prav tako predlaga oglase, na katere se lahko odzovete ali ne.
- Da bi zadovoljil čim več strank, mora Waze reševati številne dileme, kot je zgoraj opisan primer. Kako sprejme to odločitev? Ali obstaja “pravilen” način sprejemanja te odločitve?
- Redna uporaba teh orodij ima posledice za našo sposobnost, da sami rešimo problem. Dokazan je vpliv na naše (človeške) kognitivne zmožnosti. Navedimo še en primer: na z obveznostmi natrpano ponedeljkovo jutro je voznik uporabljal Waze. Sistem mu je sporočil, naj zapusti avtocesto, da se izogne zastojem. Po dveh kilometrih mirne vožnje po alternativni poti si je Waze premislil in predlagal vožnjo nazaj na avtocesto. Ne gre za to, da je sistem spremenil svojo izbiro najbolj optimalne poti (kar je smiselno), temveč gre za dejstvo, da zaradi naše odvisnosti od takšnih sistemov, ki jih poganja UI, nismo več sposobni sami presojati3 .
Posledice za izobraževanje
Kadar so viri neomejeni (na primer dostop do spletne platforme), takšne situacije nimajo velikih posledic. Če pa so viri omejeni, npr., robota lahko hkrati uporabljajo le trije učenci, je stvar drugačna. V tem primeru bo sistem UI predlagal, kateri učenci naj imajo dostop do robota. Odločitev je lahko odvisna od številnih dejavnikov. Če želi biti sistem pravičen, je lahko odločitev naključna. Vendar mnogi s tem ne bodo zadovoljni. Če želi sistem doseči najboljše rezultate za vse učence v razredu, lahko več sredstev dodeli prikrajšanim otrokom. Če pa ima sistem nalogo zagotoviti, da vsaj 90 % učencev ob koncu obdobja dobi oceno XYZ, bo neizogibno izbral nekaj učencev, ki bodo del preostalih 10 %.
Vloga učitelja
Učitelj v dobi UI mora razumeti, kako takšni sistemi delujejo in kakšne so slabosti algoritmov. Poskrbeti mora, da odločitve sprejme sam. To je lažje reči kot storiti. Učitelj lahko uporablja sistem UI, ker (kot v primeru zgoraj) lahko to orodje prinaša koristi vsem. Toda učitelj lahko in mora odločitve, ki jih predlaga UI, primerjati z lastnimi izkušnjami. Izgubiti 15 minut časa na cesti ni nič posebnega. Sprejeti napačno odločitev za učenca pa je.
1 https://www.cozyberries.com/waze-statistics-users-facts/ and https://www.autoevolution.com/news/waze-reveals-how-many-users-run-the-app-on-android-and-iphone-197107.html for some facts and figures concerning Waze.
2 Petranu, Y. Under the Hood: Real-time ETA and How Waze Knows You’re on the Fastest Route
https://medium.com/waze/under-the-hood-real-time-eta-and-how-waze-knows-youre-on-the-fastest-route-78d63c158b90
3 Clemenson, G.D., Maselli, A., Fiannaca, A.J. et al. Rethinking GPS navigation: creating cognitive maps through auditory clues. Sci Rep 11, 7764 (2021). https://doi.org/10.1038/s41598-021-87148-4
https://www.nature.com/articles/s41598-021-87148-4